Sarajevo, 24.09.2017. u 09:00 sati

SREDSTVIMA INFORMISANJA

**SAOPŠTENJE ZA JAVNOST**

Građani Trnova RS danas glasaju na prijevremenim izborima za načelnika opštine

**Izborni dan započeo u skladu sa zakonom uz kašnjenje u otvaranju jednog biračkog mjesta**

Građanski posmatrači Koalicije ,,Pod lupom'' nesmetano posmatraju prijevremene izbore za načelnika koji se danas održavaju u opštini Trnovo RS.

Posmatrači Koalicije su prisutni na 4 biračka mjesta, a na terenu je i jedan mobilni tim. Izborni dan je započeo u skladu s Izbornim zakonom BiH na većini biračkih mjesta. Tri biračka mjesta otvorena su tačno u 07:00 sati, dok se na biračkom mjestu Jahorina – hotel Šator (142B004) kasnilo sa otvaranjem biračkog mjesta više od 15 minuta, te nisu bili prisutni svi članovi biračkog odbora sat vremena prije otvaranja biračkog mjesta, a na što ih obavezuju propisi. Ovo biračko mjesto će prema propisima biti otvoreno duže, u trajanju kašnjenja.

Niti na jednom biračkom mjestu nije zabilježen nedostatak izbornog materijala, a na svim posmatranim biračkim mjestima glasačka kutija je pokazana prazna prije otvaranja biračkog mjesta. Takođe, nisu primijećene oznake političkih subjekata na biračkim mjestima ili u krugu od 50 metara oko biračkih mjesta.

Prijevremeni izbori u opštini Trnovo RS se održavaju zbog smrti načelnika izabranog na Lokalnim izborima 2016. godine. Pravo glasa ima 1409 birača. Koalicija poziva političke subjekte na poštovanje izborne šutnje, a građane i građanke ove opštine da izađu na izbore, te da prijave eventualne uočene nepravilnosti Koaliciji ,,Pod lupom“ na broj telefona **060 340 4832**. Sljedeće saopštenje za javnost o toku glasanja i mogućim incidentnim situacijama na biračkim mjestima Koalicija planira objaviti u 15:00 sati.

*Za sve dodatne informacije molimo Vas da se obratite koordinatorici za odnose s javnošću Koalicije „Pod lupom“ Jovani Kljajić putem elektronske pošte pr@podlupom.org ili telefona 033 268 160 i 065 252 016.*

Sadržaj ovog saopštenja je isključiva odgovornost Koalicije ''Pod lupom'' i ni u kom slučaju ne predstavlja stanovišta Evropske unije.